Z A P I S N I K

sa 26. sjednice Upravnog vijeća Pučkog otvorenog učilišta Samobor održane 18.1.2024. s početkom u 16:25 sati u prostoru POU Samobor.

Nazočni članovi: Tihana Matijaščić, Alen Polo, Nikolina Šimunović

Ostali nazočni: ravnateljica POU Samobor, sindikalna povjerenica

Članovi Upravnog vijeća POU Samobor utvrdili su da postoji kvorum i da se mogu donositi pravovaljane odluke te su jednoglasno prihvatili predloženi

DNEVNI RED

1. Verifikacija zapisnika s 25. sjednice

2. Plan rada POU Samobor za 2024. godinu

3. II. Izmjene Pravilnika o radu POU Samobor

4. Pravilnik o kućnom redu

5. Raspisivanje natječaja o planiranom zapošljavanju

6. Razno

Ad 1.

Članovi Upravnog vijeća jednoglasno prihvaćaju Zapisnik s 25. sjednice UV-a u tekstu datom za sjednicu.

Ad 2.

Članovi Upravnog vijeća jednoglasno donose Godišnji plan rada Pučkog otvorenog učilišta Samobor za 2024. godinu u tekstu datom za sjednicu.

Ad 3.

Članovi Upravnog vijeća, na prijedlog ravnateljice i nakon prethodnog savjetovanja sa sindikatom, jednoglasno donose II.izmjene i dopune Pravilnika o radu Pučkog otvorenog učilišta Samobor u tekstu datom za sjednicu.

Ad 4.

Članovi Upravnog vijeća, na prijedlog ravnateljice i nakon prethodnog savjetovanja sa sindikatom, jednoglasno donose Pravilnik o kućnom redu Pučkog otvorenog učilišta Samobor u tekstu datom za sjednicu.

Ad 5.

Predsjednica Upravnog vijeća i ravnateljica nisu dobile povratnu informaciju vezano uz traženje suglasnosti za zapošljavanje Voditelja Centra za mlade, koju je POU Samobor predalo u urudžbeni zapisnik Grada Samobora 21.12.2023. godine.

Ad 6.

Sindikalna povjerenica zahvaljuje Gradu Samoboru na brzoj reakciji vezanoj za II. izmjene Pravilnika o radu te se nada i daljnjoj brzoj reakciji vezanoj uz povećanje i ostalih koeficijenata radnih mjesta.

N. Šimunović obavještava UV-e da je gospođa Jasmina Prica umrla.

Ravnateljica izvještava:

* Izložba „Pohvala pticama“ izabrana je među 10 najvažnijih izložbi u RH u 2023. godini (časopis Kultura)
* POU Samobor dobilo je akreditaciju Erasmus+ za obrazovanje odraslih
* POU Samobor je od Ministarstva kulture za 2024. godinu dobilo sufinanciranje programa u povećanom iznosu za izložbe
* U Centru za mlade s vanjske strane ćemo postaviti defibrilator koji nam je donirao Crveni križ i održati edukaciju za zaposlenike
* Prethodnoj ravnateljici odbijena je tužba od strane Općinskog radnog suda u Zagrebu
* Radniku koji je tražio odštetu od POU isti sud je naredio da nam treba vratiti troškove parničnog postupka
* trenutno radimo na Okvirnog godišnjem planu i programu obrazovanja odraslih koje treba biti donesen do 31.1.2024. godine. Predlaže članovima UV-a da se donese e mailom što isti prihvaćaju.

Članovi UV-a primili su na znanje sve dane informacije.

Više nije bilo pitanja te predsjednica zaključuje sjednicu u 17:00 sati.